
Jautājums:
Laboratorijas vilkmes skapis (ar tvaiku nosūcēju) - Laboratorijas vilkmes skapis paredzēts darbam ar gaistošām, korozīvām un veselībai bīstamām vielām, nodrošinot kaitīgo izgarojumu efektīvu nosūci un lietotāju aizsardzību mācību un laboratorijas procesā.
Jautājums - lai noteiktu velkmes skapja konstrukciju, nepieciešams zināt, kādi un cik korozīvi būs tvaiki. Ja plānots vārīt sērskābi vai līdzīgas vielas nepieciešams velkmes skapī paredzēt tvaiku mazgātāju, ja nav šādu darbību, tad konstrukcija ir pavisam citādāka. Šāda nianse iespaido cenas konfigurēšanu 30% apmērā.
Atbilde:
Saskaņā ar tehniskās specifikācijas prasībām laboratorijas vilkmes skapis paredzēts darbam ar gaistošām, korozīvām un veselībai bīstamām vielām, nodrošinot kaitīgo izgarojumu efektīvu nosūci un lietotāju aizsardzību mācību un laboratorijas procesā. Pasūtītājs precizē, ka laboratorijas procesos paredzēts darbs arī ar skābēm un sārmiem, procesiem, kuros iespējama gāzu, degšanas produktu, kvēpu un mikroputekļu veidošanās. Vienlaikus Pasūtītājs norāda, ka darbs ar agresīvām ķīmiskām vielām paredzēts ierobežotā apjomā un netiks veikts regulāri vai intensīvi rūpnieciskos procesos (tai skaitā netiks vārīta sērskābe vai līdzīgas vielas). Ņemot vērā minēto, tehniskajā piedāvājumā jāparedz laboratorijas vilkmes skapja konstrukcija ar ķīmiski un korozijizturīgām virsmām un atbilstošu nosūces sistēmu drošai darbībai ar minētajām vielām. Papildu tvaiku mazgātāja risinājums tehniskās specifikācijas ietvaros netiek prasīts.

